Πέδρο Μουνίτις

Ο Πέδρο Μουνίτις Άλβαρεθ (ισπανικά: Pedro Munitis Álvarez) (19 Ιουνίου 1975, Σανταντέρ) είναι Ισπανός πρώην ποδοσφαιριστής, ο οποίος αγωνιζόταν κυρίως ως επιθετικός και νυν προπονητής ποδοσφαίρου της ΚΝ Μπαδαχόθ.

Ήταν ένας από τους κοντύτερους παίκτες της Πριμέρα Ντιβισιόν και ήταν γνωστός για το μαχητικό πνεύμα του. Η επαγγελματική του σταδιοδρομία συνδέθηκε κυρίως με τη Ράθινγκ Σανταντέρ - αγωνίστηκε επίσης για δύο χρόνια στη Ρεάλ Μαδρίτης - και έπαιξε 447 αγώνες σε 17 σεζόν στην Πριμέρα Ντιβισιόν, σημειώνοντας 43 γκολ.Munitis es ya el racinguista con más partidos en Primera (Munitis is already Racing player with more games in Primera); Marca, 12 Δεκεμβρίου 2011 (ισπανικά)

Ήταν διεθνής με την Εθνική Ισπανίας στα τέλη της δεκαετίας του 1990 και στις αρχές της δεκαετίας του 2000 και εκπροσώπησε τη χώρα στο Ευρωπαϊκό Πρωτάθλημα του 2000.

 Σταδιοδρομία ως ποδοσφαιριστής 

 Συλλογική 
Ο Μουνίτις γεννήθηκε στο Σανταντέρ της Κανταβρίας και έπαιξε σε τρεις ξεχωριστές περιόδους για την ομάδα της πατρίδας του, Ράθινγκ Σανταντέρ. Εμφανίστηκε για πρώτη φορά με την πρώτη ομάδα στις 22 Ιανουαρίου 1995, σε μία ισοπαλία με 0-0 εναντίον της Ρεάλ Σοσιεδάδ.

Μετά από έναν δανεισμό στην ΚΝ Μπαδαχόθ (Σεγούντα Ντιβισιόν) και αφού σημείωσε 14 γκολ σε 72 αγώνες πρωταθλήματος με τη Ραθίνγκ από το 1998 έως το 2000, ο Μουνίτις τράβηξε την προσοχή από την Ρεάλ Μαδρίτης, η οποία τον απέκτησε για 6,8 εκατομμύρια £.Munitis in "dream move"; BBC Sport, 11 Ιουλίου 2000 Χρησιμοποιήθηκε σχετικά λίγες φορές κατά τη διάρκεια των δύο σεζόν του με την ομάδα της πρωτεύουσας, βοηθώντας την στην κατάκτηση ενός πρωταθλήματος και ενός Τσάμπιονς Λιγκ.

Ο Μουνίτις πέρασε τη σεζόν 2002–03 με δανεισμό στη Ράθινγκ Σανταντέρ, όπου σκόραρε (και πανηγύρισε) στην εντός έδρας νίκη με 2-0 εναντίον της Ρεάλ Μαδρίτης στις 19 Οκτωβρίου 2002.Spain round-up: Madrid stumble at Santander; UEFA, 19 Οκτωβρίου 2002Racing 2 – Real Madrid 0 (2002–03); at YouTube Την επόμενη μεταγραφική περίοδο, αποκτήθηκε από τη Ντεπορτίβο δε Λα Κορούνια με ελεύθερη μεταγραφή.Munitis makes Depor move; UEFA, 28 Αυγούστου 2003 Ύστερα από μία φτωχή πρώτη σεζόν, στη συνέχεια θα ήταν ένας από τους σημαντικότερους επιθετικούς της ομάδας της Γαλικίας, όπου επίσης θα χρησιμοποιούταν ως αριστερός πλάγιος μέσος, παρέχοντας ξεκούραση για τον βετεράνο αρχηγό Φραν Γκονθάλεθ και θα ήταν ο αντικαταστάτης του όταν αποσύρθηκε στα τέλη της σεζόν 2004-2005.

Ο Μουνίτις επέστρεψε στη Ράθινγκ τον Ιούλιο του 2006, σχηματίζοντας ένα ενδιαφέρον επιθετικό δίδυμο με τον γιγάντιο Σέρβο Νίκολα Ζίγκιτς στην πρώτη του σεζόν και βοηθώντας την ομάδα να κερδίσει την πρόκριση για πρώτη φορά στα προκριματικά του Κυπέλλου ΟΥΕΦΑ στη δεύτερη σεζόν. Στις 19 Απριλίου 2009, έπαιξε τον 200ο αγώνα του πρωταθλήματος για την ομάδα, εναντίον της Εσπανιόλ.

Τη σεζόν 2009–10, ο 34χρονος Μουνίτις ήταν και πάλι αδιαμφισβήτητος βασικός παίκτης, αλλά δεν κατάφερε να σκοράρει σε 29 εμφανίσεις στο πρωτάθλημα και η σεζόν του τελείωσε κατά τη διάρκεια της εντός έδρας νίκης με 3-1 επί της Εσπανιόλ στις 14 Απριλίου 2010, λόγω τραυματισμού στο γόνατο.Munitis se perderá el resto de la temporada por sufrir una rotura del ligamento lateral interno de su rodilla ; Marca, 15 Απριλίου 2010 (ισπανικά) Εκείνη τη στιγμή ήταν στη δεύτερη θέση των ασίστ, πίσω μόνο από τον Λιονέλ Μέσι της Μπαρτσελόνα.Munitis es clave en la recuperación del equipo; Diario AS, 19 Ιανουαρίου 2010 (ισπανικά)

Στις 17 Οκτωβρίου 2010, μετά από περισσότερο από ένα χρόνο χωρίς γκολ, ο Μουνίτις σκόραρε με σουτ από τα 30 μέτρα, για το μοναδικό γκολ του εντός έδρας αγώνα εναντίον της Αλμερία.Racing Santander 1–0 Almeria ; ESPN Soccernet, 17 Οκτωβρίου 2010 Κατά τη διάρκεια της σεζόν, εμφανίστηκε τακτικά στο βασικό σχήμα, υπό τον Μίγελ Άνχελ Πορτουγάλ και τον διάδοχό του Μαρθελίνο Γκαρθία Τοράλ, όπου ο τελευταίος επέστρεψε στην ομάδα μετά από σχεδόν τρία χρόνια. Την επόμενη σεζόν δεν κατάφερε να σκοράρει σε 32 αγώνες και η Ράθινγκ υποβιβάστηκε στη δεύτερη κατηγορία μετά από μια δεκαετία, με τον παίκτη να ανακοινώνει λίγο μετά την απόφασή του να αποχωρήσει από τον σύλλογο.Munitis se despide orgulloso de su carrera racinguista ; Ράθινγκ Σανταντέρ, 18 Μαΐου 2012 (ισπανικά)

 Εθνική ομάδα 
Ο Μουνίτις έκανε 21 συμμετοχές για την Ισπανία, σημειώνοντας δύο γκολ. Εκπροσώπησε το έθνος στο Ευρωπαϊκό Πρωτάθλημα του 2000, εμφανιζόμενος ως αλλαγή και σκοράροντας στη νίκη με 4–3 στη φάση ομίλων επί της ΓιουγκοσλαβίαςSpain survive in seven-goal classic; BBC Sport, 21 Ιουνίου 2000 και ξεκινώντας βασικός στην ήττα στα προημιτελικά εναντίον της Γαλλίας (1-2).

Το ντεμπούτο του Μουνίτις έγινε στις 27 Μαρτίου 1999 σε προκριματικό του Ευρωπαϊκού Πρωταθλήματος 2000 εναντίον της Αυστρίας, παίζοντας 30 λεπτά στη νίκη με 9-0 στη Βαλένθια.

 Διεθνή γκολ 
# ΗμερομηνίαΓήπεδο Αντίπαλος Σκορ ΑποτέλεσμαΔιοργάνωση 1. 18 Αυγούστου 1999 Στάδιο Πολωνικού Στρατού, Βαρσοβία, Πολωνία 1– 2 1–2 Φιλικός αγώνας 2. 21 Ιουνίου 2000 Στάδιο Γιαν Μπρέιντελ, Μπριζ, Βέλγιο 2– 2 3–4 Ευρωπαϊκό Πρωτάθλημα 2000

 Σταδιοδρομία ως προπονητής 
Ακόμα χωρίς να έχει ανακοινώσει τη συνταξιοδότησή του ως ποδοσφαιριστής, ο Μουνίτις ξεκίνησε την προπονητική σταδιοδρομία του, με τον γυναικείο σύλλογο ποδοσφαίρου ΣΝ Ρεοθίν.Un gol en el minuto final priva a Munitis de un estreno con triunfo en el banquillo (A goal in the last minute deprives Munitis of win in his bench debut); El Diario Montañés, 10 Σεπτεμβρίου 2012 (ισπανικά) Το 2014, εντάχθηκε στην Κλουμπ Μπανσαντέρ, αναλαμβάνοντας την ομάδα νέων.Pedro Munitis dirigirá al Juvenil del Bansander ; Contrameta, 25 Απριλίου 2014 (ισπανικά)

Ο Μουνίτις επέστρεψε στη Ραθίνγκ στις 4 Μαρτίου 2015, όπου ορίστηκε βοηθός προπονητή, μαζί με τον πρώην συμπαίκτη του, Γκονθάλο Κόλσα.Hoy comienza la quinta era de Pedro Munitis en el Racing; Diario AS, 4 Μαρτίου 2015 (ισπανικά) Μετά τον υποβιβασμό της, ανέλαβε τα ηνία της ομάδας στη Σεγούντα Ντιβισιόν Β, όπου κέρδισε τον όμιλο, αλλά έφυγε τον Ιούνιο του 2016 μετά τον αποκλεισμό από την Κάδιθ ΚΦ στα πλέι οφ.

Στις 17 Οκτωβρίου 2016, ο Μουνίτις διαδέχθηκε τον Μανόλο Ερέρο ως προπονητής της ΣΝ Πονφερραδίνα η οποία είχε προσφάτως υποβιβαστεί, με τον Κόλσα ως βοηθό του. Απολύθηκε πέντε μήνες αργότερα, με την ομάδα να βρίσκεται στην έκτη θέση στην τρίτη κατηγορία, έχοντας κερδίσει ακριβώς το ένα τρίτο των αγώνων του.

Ο Μουνίτις επέστρεψε σε ομάδα τρίτης κατηγορίας στις 26 Μαρτίου 2018, όταν προσλήφθηκε από την ΟΚΑΜ Μούρθια ΚΦ μέχρι το τέλος της σεζόν. Παρά το γεγονός ότι δεν κατάφερε τον στόχο της θέσης στα πλέι οφ, του δόθηκε άλλο ένα έτος στη δουλειά. Απολύθηκε στις 29 Απριλίου 2019, με την ομάδα να βρίσκεται στη μάχη για τα πλέι οφ με τρεις γύρους να απομένουν, όπου αντικαταστάθηκε από τον Χουάν Μερίνο.

Στις 4 Φεβρουαρίου 2020, ο Μουνίτις διαδέχθηκε τον Μεχντί Ναφτί στη Μπαδαχόθ, στην οποία είχε παίξει πάνω από δύο δεκαετίες πριν.

 Διακρίσεις 
Ρεάλ Μαδρίτης

 Πριμέρα Ντιβισιόν: 2000–01
 ΟΥΕΦΑ Τσάμπιονς Λιγκ: 2001-02

 Παραπομπές 

 Εξωτερικοί σύνδεσμοι 





 Στατιστικά στην εθνική Ισπανίας στο Eu-Football


Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ράθινγκ Σανταντέρ 
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΚΝ Μπαδαχόθ
Κατηγορία:Ποδοσφαιριστές Τερθέρα Ντιβιζιόν
Κατηγορία:Προπονητές Σεγούντα Ντιβισιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεάλ Μαδρίτης
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ρασίνγκ Σανταντέρ
Κατηγορία:Προπονητές ποδοσφαίρου ΣΝ Πονφερραδίνα
Κατηγορία:Προπονητές ποδοσφαίρου ΚΝ Μπαδαχόθ